CELEX: C2005/171/16
Language: et
Date: 2005-07-09 00:00:00
Title: Kohtuasi C-204/05: Euroopa Ühenduste Komisjoni 10. mai 2005. aasta hagi Belgia Kuningriigi vastu

9.7.2005   
            
            
               ET
            
            
               Euroopa Liidu Teataja
            
            
               C 171/9
            
         Euroopa Ühenduste Komisjoni 10. mai 2005. aasta hagi Belgia Kuningriigi vastu
   (Kohtuasi C-204/05)
   (2005/C 171/16)
   Kohtumenetluse keel: prantsuse
   Euroopa Ühenduste Komisjon esitas 10. mail 2005 hagi Belgia Kuningriigi vastu. Euroopa Komisjoni esindajad on B. Stromsky ja F. Simonetti, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               1.
            
            
               tuvastada, et kuna Belgia Kuningriik kehtestas Belgias esimese klassi meditsiinivahendite turustajatele, kes on asutatud teises ühenduse liikmesriigis, tegevusloa taotlemise korra ja kohustas eriasutustes töötavaid arste, psühholooge, parameedikuid ja sotsiaaltöötajaid varustama end steriilsete vahenditega farmatseutide või tervishoiuministeeriumi poolt heakskiidetud turustajate, hulgimüüjate, importijate või tootjate juures, siis on Belgia Kuningriik rikkunud EÜ artiklitest 28 ja 30 tulenevaid kohustusi;
            
         
               2.
            
            
               jätta kohtukulud Belgia Kuningriigi kanda.
            
         Õiguslikud alused ja peamised argumendid
   Komisjon vaidlustab Belgia õigusnormid, mis kehtestavad arstidele, meditsiiniõdedele, psühholoogidele, parameedikutele ja sotsiaaltöötajatele “CE” märgistusega varustatud steriilseid vahendeid müüvatele turustajatele kohustuse taotleda tegevusluba. Kõnealune kohustus kehtib nii Belgias kui ka teistes liikmesriikides asutatud turustajatele. Samas piirab see kord väljapool Belgiat asutatud turustajatel müüa eelnimetatud sihtgrupile meditsiinivahendeid.